พิกัด อยู่หลังสนามกีฬาเชียงใหม่ ถ้าไม่ใช่คนพื้นที่หรือมาตามลายแทง รับรองหาร้านไม่เจอแน่ ร้านนี้ร่มรื่น ด้วยต้นไม้ที่จัดวางอย่างลงตัว รักษาความชื้นจนมี มอส เฟิร์น ขึ้นเต็มจัดวางที่นั่งไว้ตามจุดต่างๆ ในสวน นั่งแล้วสบายใจ 
ห้องน้ำ อยู่ด้านหลัง เป็นทางเดิน ผ่านธารน้ำเล็กๆ เป็นสวนต้นไม้ สวยมาก ยืนดูได้นานเลย ร้านนี้เหมาะกับคนที่อยากนั่งเล่นในสวนสวย ชอบต้นไม้ 
ตัวเอก คือเค้ก ในร้านมีตู้เค้กหลากหลายชนิด ส่วนตัวเองชิมมาแล้ว อร่อยเกือบทุกอย่าง ในฐานะคนชอบกินขนม เครื่องดื่มเป็นตัวเสริม กาแฟกลิ่นหอมมาก น้องชายยอมรับว่า อร่อย ใช้ได้
รสชาติกาแฟ ขึ้นอยู่กับความชอบแต่ละคนนะคะ